Publication: Magyar Közlöny
Issue: MK-2001-117 (Year: 2001, Number: 117)
Era: 1990-2004
Section: 31/1996. (VI. 19.) IKM rendelet tartalmazza.
Paragraph Index: 332

1. A mester szakmai munkaterületének leírása A cserépkályha- és kandallóépítő mester szakmájának gyakorlása során, önállóan — korszerű kézi és gépi eszközökkel, műszerekkel, megbízásra, illetve megrendelésre — az alábbi tipikusan jellemző tevékenységeket végzi: — Cserépkályha-, illetve kandallóépítési munkák tervdokumentációjának értelmezése. — A cserépkályha, illetve kandalló helyének vízszintes és magassági kitűzése. — A padló teherbírásának megítélése, a szükséges kiegészítő munkák elvégzése. — A kémény alkalmasságának megítélése, a kéménybe csatlakozás elkészítése. — Különböző kályhás habarcsok és fugázóanyagok elkészítése és használata. — A cserépkályha, illetve kandalló anyagszükségletének kiszámítása, jegyzék készítése. — A fűtendő tér hőszükségletének megállapítása. — Hőszükséglet alapján a kályha fűtőfelületének kiszámítása. — Talapzat- és lábazatépítés különböző anyagokból. — Különböző tüzelőanyagokhoz tűztér, hamutér méretezése és építése. — Különféle időszakos és folytonos égésű cserépkályha-tüzelőrendszerek építése, nyitott és zárt tűzterek építése, illetve beépítése — Különböző rendszerű füstjáratok méretezése és építése, tisztítónyílások elhelyezése. — Hőszigetelő munkák elvégzése. — Csempék és tűzálló anyagok előkészítése, cserépkályha, illetve kandalló felépítése. — Párkányok, padkák kiépítése, a kályha takarása. — Belső légvezeték megtervezése, kiépítése. — Sütő- vagy melegítőszekrény beépítése. — Az elkészült új cserépkályha vagy kandalló üzembe helyezése. — A cserépkályha tisztítása, átrakása. — A cserépkályha-, illetve kandallókészítő szakma területéhez tartozó bontási munkák elvégzése.

Source: https://magyarkozlony.hu/hivatalos-lapok/4c170df974ed230dab9f72b600b4b73256ee2766/dokumentumok/9032daf369c9a7ce9d5e1bcc6b09d00b500d4101/letoltes